- 11 -

3. ลักษณะการประกอบธุรกิจ

(1) ประวัติความเป็นมาและการเปลี่ยนแปลง

บริษัทฯ ก่อตั้งขึ้นในปี 2507 ในนามห้างหุ้นส่วนจำกัด อินเตอร์เนชั่นแนล คอสเมติคส์ (เพี้ยซ)
ทุนจดทะเบียน 100,000.- บาท มีพนักงาน 7 คน เพื่อดำเนินธุรกิจเป็นผู้แทนจำหน่ายผลิตภัณฑ์
เครื่องสำอางเพี้ยซ และได้เปลี่ยนชื่อบริษัทเป็นบริษัท อินเตอร์เนชั่นแนล คอสเมติคส์ (เพี้ยซ)
จำกัดในปีต่อมา หลังจากปี 2513 เป็นต้นมา บริษัทฯ เริ่มขยายแนวผลิตภัณฑ์
โดยรับเป็นผู้แทนจำหน่ายผลิตภัณฑ์ชุดชั้นใน “วาโก้” ผลิตภัณฑ์สุภาพบุรุษ “แอร์โรว์” และผลิตภัณฑ์อื่น
ๆ อีกหลายประเภท ปี 2548 บริษัทฯ ได้เริ่มแนะนำผลิตภัณฑ์เครื่องสำอาง BSC COSMETOLOGY
ขึ้นเพื่อสร้าง Brand เครื่องสำอางในเครือสหพัฒน์ให้ก้าวสู่ระดับสากล บริษัทฯ
ได้ร่วมกับพันธมิตรทั้ง 8 แห่ง ตามจังหวัดสำคัญๆ
เพื่อเป็นศูนย์กลางอำนวยความสะดวกและบริการลูกค้าอย่างใกล้ชิด ดังนี้

ที่เชียงใหม่ คือ บริษัท อินทนิลเชียงใหม่ จำกัด

  ที่หาดใหญ่ คือ บริษัท อินเตอร์เซ้าท์ จำกัด

  ที่ขอนแก่น คือ บริษัท แคน จำกัด

  ที่ภูเก็ต คือ บริษัท ซัน แอนด์ แซนด์ จำกัด

  ที่ชลบุรี คือ บริษัท อีสเทิร์น ไอ.ซี.ซี. จำกัด

  ที่นครราชสีมา คือ บริษัท โคราชวัฒนา จำกัด

  ที่นครสวรรค์ คือ บริษัท ปากน้ำโพวัฒนา จำกัด

  ที่พิษณุโลก คือ บริษัท มหาราชพฤกษ์ จำกัด

ในปี 2521 - จดทะเบียนหลักทรัพย์กับตลาดหลักทรัพย์แห่งประเทศไทย

ในปี 2537 - แปรสภาพเป็นบริษัทมหาชนตามพรบ. บริษัทมหาชนจำกัด พ.ศ. 2535

ในปี 2539 - เปลี่ยนชื่อจากบริษัท อินเตอร์เนชั่นแนล คอสเมติคส์ จำกัด (มหาชน) เป็นบริษัท
ไอ.ซี.ซี. อินเตอร์เนชั่นแนล จำกัด (มหาชน)

ในปี 2545 - เข้าโครงการซื้อหุ้นของบริษัทคืน เพื่อบริหารทางการเงินสำหรับสภาพคล่องส่วนเกิน
จำนวน

  ไม่เกิน 2.9 ล้านหุ้น วงเงินสูงสุดไม่เกิน 610 ล้านบาท กำหนดระยะเวลาจำหน่ายหุ้นคืน
  ภายหลัง

6 เดือนนับแต่การซื้อหุ้นคืนเสร็จสิ้นแต่ไม่เกิน 3 ปี

- กรณีจำหน่ายหุ้นไม่หมด เมื่อพ้นกำหนดบริษัทฯ จะลดทุนชำระแล้ว โดยวิธีตัดหุ้นจดทะเบียนที่

ซื้อคืนและยังมิได้จำหน่ายทั้งหมด

- มีหุ้นทุนซื้อคืนจำนวน 269,600 หุ้น ราคาทุนรวม 61.30 ล้านบาท

ในปี 2546 - เปลี่ยนแปลงมูลค่าหุ้นสามัญที่ตราไว้จากเดิมหุ้นละ 10 บาท เป็น 1 บาทต่อหุ้น

ในปี 2547 - บริษัทฯ จัดสร้างอาคารสำนักงานใหม่เป็นอาคารแฝดสูง 6 ชั้น ในบริเวณใกล้เคียงอาคารเดิม และ

 ได้ทำพิธีเปิดอาคารสำนักงานใหม่อย่างเป็นทางการเมื่อวันที่ 25 พฤศจิกายน 2547

- 12 -

ในปี 2548 - มีหุ้นทุนซื้อคืนคงเหลือจำนวน 272,200 หุ้น ราคาทุนรวม 6,182,480.90 บาท
ครบกำหนดระยะ

เวลาจำหน่ายหุ้นทุนซื้อคืนวันที่ 15 มีนาคม 2549

ในปี 2550 - ขยายสายผลิตภัณฑ์ “ESSENCE” โดยคิดค้นผลิตภัณฑ์เป็นรูปแบบผงซักฟอก
ซึ่งมีคุณสมบัติ

ละลายน้ำได้ดี ถนอมเนื้อผ้าและมีกลิ่นหอมติดทน เพื่อเป็นอีกทางเลือกหนึ่งให้แก่ลูกค้า

- ขยายสายผลิตภัณฑ์ “ELLE” ในกลุ่มเสื้อผ้ากีฬา ภายใต้ชื่อผลิตภัณฑ์ “ELLE ACTIVE”

- ผลิตภัณฑ์ ARROW ขยายสายผลิตภัณฑ์ ภายใต้ชื่อผลิตภัณฑ์ “ARROW BLUE JEANS”

โดยเน้นผลิตภัณฑ์แนวลำลอง อาทิ เสื้อยืด กางเกงยีนส์ ชุดชั้นใน น้ำหอม เป็นต้น

- เริ่มธุรกิจผลิตภัณฑ์อาหารเสริม “Natalie by BSC” ร่วมกับ นาตาลี เกลโบวา
อดีตมิสยูนิเวิร์ส

ปี 2005 เพื่อตอบสนองลูกค้าที่ใส่ใจต่อสุขภาพ

ในปี 2551 - ขยายร้านค้า His & Her Shop ตามห้างสรรพสินค้าทั่วประเทศ ปัจจุบันมี 43
ร้านค้า

-   ขยายขอบข่ายผลิตภัณฑ์ St. Andrews ในกลุ่มผลิตภัณฑ์น้ำยาล้างจาน “ดิช แฮปปี้ By St.
    Andrews”

  ซึ่งมีประสิทธิภาพ ขจัดคราบมัน คราบอาหาร แห้งกรัง และกลิ่นคาวได้ดี
  นอกจากนี้ยังมีส่วนผสมของสารทำความสะอาดสามารถย่อยสลายได้ตามธรรมชาติ
  โดยไม่ทิ้งสารตกค้างในน้ำ

  - เริ่มธุรกิจผลิตภัณฑ์อาหาร สาหร่ายทอดกรอบทาเบรุ โดยเป็นตัวแทนจำหน่ายสาหร่ายคุณภาพดี
  จากประเทศเกาหลี ซึ่งใช้ซอสปรุงรส ต้นตำรับจากเกาหลี มีรสชาติเข้มข้น
  ให้คุณประโยชน์ต่อร่างกาย

(2) การประกอบธุรกิจของบริษัท

บริษัทฯ เป็นผู้นำในด้านธุรกิจการจัดจำหน่ายสินค้าแฟชั่นจากต่างประเทศ
และจากนวัตกรรมขององค์ความรู้ขององค์กรบริษัท และบริษัทในเครือ อุตสาหกรรมหลัก คือ
อุตสาหกรรมเครื่องสำอางและเครื่องหอม อุตสาหกรรมเพื่อสุขอนามัยของเส้นผม ผิวพรรณ
อุตสาหกรรมสิ่งทอและเครื่องนุ่งห่มครบวงจร ทั้งชุดชั้นใน ชุดชั้นนอก ชุดกีฬาและการออกกำลังกาย
อุตสาหกรรมเพื่อการซักล้างและบำรุงรักษาเครื่องนุ่งห่ม

อุตสาหกรรมแฟชั่นเครื่องหนัง เป็นต้น

บริษัทฯ ดำเนินธุรกิจทางด้านการค้าส่งให้กับร้านค้าทั้งในประเทศ และต่างประเทศ
ผลิตภัณฑ์ของบริษัทส่วนใหญ่เป็นผลิตภัณฑ์ที่เน้นทางด้านความสวยงาม ตามคำขวัญของบริษัทที่ว่า
“เราสรรค์สร้างความสุข สุขภาพดีและความสวยงามให้ปวงชน”

(3) โครงสร้างรายได้ของบริษัท

 บริษัทฯ ประกอบกิจการตัวแทนจำหน่ายสินค้าอุปโภคบริโภคในกลุ่มธุรกิจเดียวกัน จึงไม่มีนัยสำคัญในการเปิดเผยสัดส่วนรายได้จำแนกตามกลุ่มธุรกิจ